钦定古今图书集成/明伦汇编/交谊典/第044卷 > 《赠杨君济县丞》谢应芳
## 钦定古今图书集成/明伦汇编/交谊典/第044卷 > 《赠杨君济县丞》谢应芳

我昔昆山锄白云，高轩访我麋鹿群。我今《长洲》钓明
月，君复过此寂寞滨。感君相知式相好，与君谈笑开
怀抱。坐分半席白鸥沙，满目青山净如埽。社公雨晴
风作恶，村北村南花自落。劝农往来杏花村，鸡犬不
惊田舍乐。君归哦松坐松阴，我舟更入菰蒲深。钓钩
无饵勿语人，但说烟波无处寻。